L’Any Nou Gamer porta a Sagunt competicions de videojocs i premis
02 de gener 2017

​![](/media/nvmpbcew/99_15799886_601334043391152_6636290965708210713_o.jpg)  
  

Els dies 3 i 4 de gener tindrà lloc en el Casal Jove l’Any Nou Gamer, una competició de videojocs en la qual els participants podran mostrar les seues habilitats en diversos títols i guanyar premis.

El dia 3 a la vesprada s'organitzarà un torneig de _Hearthstone: Tavern Hero Qualifier_, en el qual es disputarà la classificació per als _Americas Winter Playoffs_ de 2017. Els i les joves que acudisquen hauran de portar el seu propi dispositiu per a jugar, siga mòbil, tableta o portàtil. L'esdeveniment comptarà amb retransmissió i premis per als huit primers classificats. Les activitats del dia es realitzaran de 15 a 21 hores i les inscripcions es faran entre les 15 i les 15.30 h.

Durant tot el dia 4, els participants podran jugar al _League of Legends_ en un 3 contra 3 i es retransmetran les partides. El premi serà un sopar per a l'equip en Oh My Game! Bar, a més de marxandatge de LOL.

Al matí es farà un torneig de _Clash Royale_, en el qual el premi serà un sopar per a dos en Oh My Game! Bar i un pòster de _Clash Royale_. A la vesprada, un torneig de _Pokémon: Sol y Luna_, amb un premi d'un sopar per a dos en Oh My Game! Bar i un peluix de Pikachu. A més, hi haurà un divertit _Quizz Gamer_ per a veure qui sap més sobre eSports. Les activitats del dia es realitzaran entre les 11 i les 21 h, i les inscripcions estaran obertes entre les 11 i les 13.30 h i entre les 15 i les 15.30 hores.

Durant els dos dies els assistents podran jugar a la _Wii_ i la _PlayStation 4_ i provar perifèrics de joc. A més, hi haurà un càtering molt original de menjar oriental i més sorpreses.

*   [](http://www.facebook.com/sharer.php?u=https://aytosagunto.es/va/actualitat/l-any-nou-gamer-porta-a-sagunt-competicions-de-videojocs-i-premis/ "Facebook")
*   [](http://twitter.com/share?url=https://aytosagunto.es/va/actualitat/l-any-nou-gamer-porta-a-sagunt-competicions-de-videojocs-i-premis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-any-nou-gamer-porta-a-sagunt-competicions-de-videojocs-i-premis/ "Linked In")
*   [](mailto:?body=https://aytosagunto.es/va/actualitat/l-any-nou-gamer-porta-a-sagunt-competicions-de-videojocs-i-premis/)